Յոնաս Լյոսլ

Յոնաս Լյոսլ (դան․՝ Jonas Lössl, փետրվարի 1, 1989(1989-02-01)[…], Կոլդինգ, Կոլինգ, Հարավային Դանիա տարածաշրջան, Դանիա), դանիացի պրոֆեսիոնալ ֆուտբոլիստ։ Ներկայումս հանդես է գալիս Էվերթոնի և Դանիայի ազգային հավաքականի կազմում։ Խաղում է դարպասապահի դիրքում։


== Ակումբային կարիերա ==


=== Միդտյուլան ===
Լյոսլը Միդտյուլանի ակադեմիայի սան է։ Իր պրոֆեսիոնալ դեբյուտը նշեց 2010 թվականի մարտի 6-ին՝ Օդենսեի դեմ խաղում։ Մայիսի 13-ին նա խաղադաշտ դուրս եկավ Դանիայի գավաթի եզրափակչի Նորշելանի դեմ խաղում, սակայն այս խաղում Միդտյուլանը պարտվեց 2-0 հաշվով։ 2011 թվականի մայիսի 22-ին Լյոսլը կրկին մասնակցեց Դանիայի գավաթի եզրափակչի Նորշելանի դեմ խաղին, իսկ Միդտյուլանը նորից պարտվեց 3-2 հաշվով։ Իր առաջին հանդիպումը եվրոպական առաջնություններում դանիացին անցկացրեց 2012 թվականի օգոստոսի 23-ին՝ Եվրոպայի Լիգայի փլեյ-օֆֆ փուլի Յանգ Բոյզի դեմ խաղում։ Միդտյուլանի կազմում Լյոսլը անցկացրեց 137 հանդիպում՝ բաց թողելով 167 գնդակ և 44 խաղում իր դարպասը պահելով անառիկ։


=== Գենգան ===
2014 թվականի հունիսի 5-ին Լյոսլը 4 տարվա պայմանագիր կնքեց Գենգանի հետ։ Իր դեբյուտը նշեց սեպտեմբերի 21-ին՝ Մոնակոյի դեմ խաղում։ Առաջին հանդիպումը Եվրոպայի Լիգայում անցկացրեց հոկտեմբերի 2-ին՝ ՊԱՕԿ-ի դեմ խաղում։ Դեկտեմբերի 14-ին դանիացին հետ-մղեց Զլատան Իբրահիմովիչը հարվածը ՊՍԺ-ի դեմ խաղում՝ օգնելով իր թիմին հաղթել 1-0 հաշվով։ Գենգանի կազմում անցկացրած 2 մրցաշրջաններում Լյոսլը մասնակցեց 82 հանդիպում՝ բաց թողելով 111 գնդակ և 29 խաղում իր դարպասը պահելով անառիկ։


=== Մայնց 05 ===
2016 թվականի հունիսի 16-ին Լյոսլը միացավ Մայնցին՝ փոխարինելու Լիվերպուլ տեղափոխված Լորիս Կարիուսին։ Իր դեբյուտը նշեց օգոստոսի 21-ին՝ Գերմանիայի գավաթի Ունթերհախինգի դեմ խաղում։ Առաջին հանդիպումը Բունդեսլիգայում անցկացրեց օգոստոսի 27-ին՝ Բորուսիա Դորտմունդի դեմ խաղում։ 2016-17 մրցաշրջանում Լյոսլը անցկացրեց 34 հանդիպում բոլոր մրցաշարերում՝ բաց թողելով 61 գնդակ։


=== Հադերսֆիլդ Թաուն ===
2017 թվականի հունիսի 30-ին Լյոսլը 1 տարվա վարձավճարով տեղափոխվեց Հադերսֆիլդ Թաուն։ Իր դեբյուտը ակումբի կազմում նշեց օգոստոսի 12-ին՝ Քրիսթալ Փելասի դեմ խաղում։ 2018 թվականի մարտի 16-ին Հադերսֆիլդը գնեց Լյոսլի լրիվ տրանսֆերը։ 2017-18 մրցաշրջանում դանիացին մասնակցեց Պրեմիեր Լիգայի բոլոր 38 հանդիպումներին՝ 10 խաղում իր դարպասը պահելով անառիկ։ 2019 թվականի մայիսի 5-ին նա հեռահար հարվածով գոլային փոխանցման հեղինակ դարձավ Մանչեսթեր Յունայթեդի դեմ խաղում, իսկ հանդիպումն ավարտվեց 1-1 հաշվով։ Հադերսֆիլդ Թաունի կազմում Լյոսլը անցկացրեց 72 հանդիպում՝ բաց թողելով 117 գնդակ։


=== Էվերթոն ===
2019 թվականի մայիսի 24-ին Լյոսլը ազատ գործակալի կարգավիճակով միացավ Էվերթոնին` ակումբի հետ կնքելով 3 տարվա պայմանագիր։


== Միջազգային կարիերա ==
Լյոսլը ներկայացրել է Դանիան բոլոր տարիքային երիտասարդական հավաքականներում։ Իր դեբյուտը Դանիայի ազգային հավաքականում նշեց 2016 թվականի մարտի 29-ին՝ փոխարինելով Կասպեր Շմեյխելին Շոտլանդիայի դեմ ընկերական խաղում։ 2018 թվականի մայիսին Լյոսլը ընդգրկվեց Դանիայի՝ աշխարհի առաջնության համար վերջնական կազմում։ Առաջնությունում նա չանցկացրեց ոչ մի հանդիպում, իսկ Դանիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Խորվաթիային։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 9-ի դրությամբ


=== Միջազգային վիճակագրություն ===
2019 թվականի օգոստոսի 9-ի դրությամբ


== Ծանոթագրություններ ==


== Արտաքին հղումներ ==
Լյոսլի պաշտոնական Ֆեյսբուքի էջը(չաշխատող հղում)
Լյոսլի պաշտոնական Տվիտերի էջը
Լյոսլի պաշտոնական Ինստագրամի էջը
Լյոսլը transfermarkt-ում
Լյոսլը soccerbase.com-ում
Լյոսլը WhoScored.com կայքում
Լյոսլը Էվերթոնի պաշտոնական կայքում
Լյոսլը Պրեմիեր Լիգայի պաշտոնական կայքում
Լյոսլը Լիգա 1-ի պաշտոնական կայքում Archived 2016-08-17 at the Wayback Machine.
Լյոսլը ՈՒԵՖԱ-ի պաշտոնական կայքում
Լյոսլը ՖԻՖԱ-ի պաշտոնական կայքում Archived 2017-10-08 at the Wayback Machine.
Լյոսլը Դանիայի ֆուտբոլի ասոցիացիայի կայքում